
	ДО 

	НАЧАЛНИЦИТЕ НА РЕГИОНАЛНИТЕ 

	УПРАВЛЕНИЯ НА ОБРАЗОВАНИЕТО



	Относно:
	инициатива "България на върха"



УВАЖАЕМИ/УВАЖАЕМА ГОСПОДИН/ГОСПОЖО НАЧАЛНИК,
През 2025 година се навършват 130 години от организираното туристическо движение в България.
Във връзка с тази годишнина Сдружение „Български туристически съюз“ организира множество прояви с учащи и възрастни, посветени на празника.
Една от тях е свързана с развитието на ученическия туризъм, „България на върха“, която се изразява в това ученици от всички градове на България с помощта на туристическите дружества от съответните градове да направят организирани походи до най-интересните природни забележителности в областта.
Инициативата ще се реализира на 10.10.2025 г. (петък) с ученици от всички градове на България с помощта на местните туристически дружества.
Програма
08:00 часа – сборен пункт (уточнява се по места) – училище, парк, автогара, друг изходен пункт
08:30 – 09:00 часа – инструктаж от водачите на похода
09:00 – 12:00 часа – планински преход в природата – връх, парк, забележителности
12:00 – 13:00 часа – демонстрации на туристически сръчности, беседи и др.
13:00 – 15:00 часа – връщане на изходен пункт
15:00 часа – приключване на туристическия ден
Туристическите дружества, членове на БТС, се ангажират да осигурят планински водачи, интересен маршрут, инструктаж на участниците и демонстрации на туристически сръчности.
Училищата при желание за участие да осъществят контакт с местните туристически дружества за допълнителна информация.
Във връзка с гореизложеното моля информацията за инициативата да се разпространи до всички държавни и общински училища в страната чрез регионалните управления на образованието.

